	МИНИСТЕРСТВО НА ВЪТРЕШНИТЕ РАБОТИ


ЗАПОВЕД
№ 8121К-15601/14.10.2026 г.

ОТНОСНО:  Обявяване на конкурс за преминаване в по-високи по вид длъжности на държавни служители в МВР
На основание чл. 163, ал. 1 от Закона за Министерството на вътрешните работи, чл. 3, ал. 1 и чл. 9 от Наредба № 8121з-406 от 14 април 2015 г. за условията и реда за провеждане на конкурс за преминаване в по-високи по вид длъжности на държавните служители в МВР,

ОБЯВЯВАМ:

І. Конкурс за преминаване в ръководни длъжности в Областна дирекция на МВР – Кюстендил, както следва:
1.
Районно управление-Кюстендил

· началник на Районно управление - 1 (една) вакантна длъжност;
2.
Районно управление-Дупница

· началник на Районно управление - 1 (една) вакантна длъжност.
ІІ. ИЗИСКВАНИЯ към кандидатите за участие в конкурса:

1. Да са държавни служители в МВР по чл. 142, ал. 1, т. 1 или ал. 3 от ЗМВР, изпълняващи служебните си задължения на изпълнителски длъжности;

2. Да имат придобита минимална образователно-квалификационна степен на висшето образование „бакалавър“ по смисъла на чл. 42. ал. 1, т. 1, буква „б“ от Закона за висшето образование;
3. Да имат завършен курс за първоначално професионално обучение в АМВР;
4. Към крайната дата за подаване на заявленията за участие в конкурса да имат не по-малко от 7 (седем) години професионален стаж в МВР, от които не по-малко от 3 (три) години на изпълнителски длъжности;
5. Да отговарят на изискванията определени в Класификатор на длъжностите в МВР, утвърден с МЗ № 8121з-140/24.01.2017 г.;

6. Да отговарят на изискванията на длъжностната характеристика за съответната длъжност;
7. Да имат или да получават разрешение за достъп до класифицирана информация по Закона за защита на класифицираната информация до ниво на сигурност „Строго секретно“.

8. Да не са с влязла в сила заповед за налагане на дисциплинарно наказание по    чл. 197, ал. 1, т. 4 или т. 5 от ЗМВР и срокът на действие на наказанието да не е изтекъл към крайната дата за подаване на заявленията за участие;

9. Да няма срещу тях образувано дисциплинарно производство по реда на чл. 207, ал. 1 от ЗМВР към крайната дата за подаване на заявленията за участие;

10. Да не са временно отстранени от длъжност.
ІІІ. Необходими документи за участие, място и срок за подаването им:

1. В 7 (седем) дневен срок, считано от деня, следващ публикуването на заповедта в електронната страница на дирекция „Човешки ресурси“ – МВР, всеки кандидат подава заявление до председателя на конкурсната комисия, към което прилага следните документи:

· копие на диплома за завършено в Република България висше образование, ако не е вписана в регистъра по чл. 10, ал. 2, т. 3, буква „в“ от Закона за висшето образование.

В случай че дипломата на кандидата е вписана в регистъра по чл. 10, ал. 2, т. 3, буква „в“ от Закона за висшето образование, в заявлението по точка III. 1 се посочват регистрационен номер, серия, номер, дата и издател на дипломата. При издадена диплома от чуждестранно висше училище в заявлението по точка 1 се посочва номерът, под който документът е регистриран в Националния център за информация и документация. Кандидатите имат задължение да извършат проверка в регистрите за наличието на регистрация на дипломата;
· копие на документ, удостоверяващ разрешения достъп до класифицирана информация до изискващото се ниво на сигурност или съгласие за проучване;

· кадрова справка за професионалния стаж и заеманите длъжности в МВР, включваща получени отличия и награди, наложени дисциплинарни наказания, индивидуални оценки по реда на наредбата по чл. 178, ал. 2 от ЗМВР за последните два отчетни периода, както и за обстоятелствата по чл. 6, ал. 3, т. 2 и 3 от Наредба № 8121з-406 от 14 април 2015 г. за условията и реда за провеждане на конкурс за преминаване в по-висока по вид длъжност на държавните служители в Министерството на вътрешните работи, изготвена от съответното звено „Човешки ресурси“ по месторабота;
· копие на документ, удостоверяващ завършен курс за първоначална професионална подготовка в АМВР;
· копие на документ за извършена предварителна проверка за установяване на принадлежност към органите по член 1 от ЗДРДОПБГДСРСБНА или писмено съгласие за извършването й (не се отнася за родените след 16.07.1973 г.);
· други документи (удостоверения, сертификати и други), имащи отношение към конкурса.

2. Заявлението по т. ІІІ.1 се регистрира в деловодството на структурното звено по месторабота и да се изпраща по служебен ред в сектор „Човешки ресурси и правно обслужване“ при Областна дирекция на МВР – Кюстендил.
3. До участие в конкурса не се допускат кандидати, подали заявление извън срока по т. ІІІ.1.
ІV. Начин за провеждане на конкурса:

1. Проверка на професионалните знания на кандидатите чрез писмена разработка в рамките на 180 минути по тема, определена от следните тематики, относими към дейността на Министерство на вътрешните работи, регулирани от посочените нормативни и административни актове, както следва::

·  Закон за министерството на вътрешните работи (обн. ДВ. бр. 53 от 27 Юни 2014 г.);

· Закон за специалните разузнавателни средства (обн. ДВ. бр. 95 от 21 Октомври 1997 г.);
· Закон за електронните съобщения (обн. ДВ. бр. 41 от 22 Май 2007 г.);
· Закон за административните нарушения и наказания (обн. ДВ. бр. 92 от 28 Ноември 1969 г.);

· Закон за оръжията, боеприпасите, взривните вещества и пиротехническите изделия (обн. ДВ. бр. 73 от 17 Септември 2010 г.);

· Закон за движението по пътищата (обн. ДВ. бр. 20 от 5 Март 1999 г.);
· Закон за закрила на детето (обн. ДВ. бр. 48 от 13 Юни 2000 г.);

· Закон за защита от домашното насилие (обн. ДВ. бр. 27 от 29 Март 2005 г.);
· Инструкция № 8121з-78 от 24 януари 2015 г. за реда за осъществяване на задържане, оборудването на помещенията за настаняване на задържани лица и реда в тях в Министерството на вътрешните работи (обн. ДВ. бр. 9 от 3 Февруари 2015 г.);

· Инструкция № 8121з-91 от 13 януари 2017 г. за реда и организацията за осъществяване на превантивна дейност от полицейските органи на Министерството на вътрешните работи (обн. ДВ. бр. 10 от 27Януари 2017 г.);

· Инструкция № 81213-1289 от 30 септември 2022 г. за организация на дейността в Министерството на вътрешните работи по териториалното обслужване на населението (обн. ДВ. бр. 80 от 7 Октомври 2022 г.);

· Инструкция № 8121з-1161 от 5 септември 2017 г. за организацията и реда за осъществяване на конвойната дейност в Министерството на вътрешните работи {обн. ДВ. бр. 75 от 15 Септември 2017 г.);
· Инструкция № 81213-877/06.07.2021 г. за дисциплината и дисциплинарната практика в Министерството на вътрешните работи (обн. ДВ. бр. 59 от 16 Юли 2021 г.);

· Правила за организацията на работата в Министерството на вътрешните работи по заявителски материали за престъпления от общ характер, утвърдени със заповед       № 8121з- 268/11.03.2025 г. на министъра на вътрешните работи;
· Етичен кодекс за поведение на държавните служители в Министерството на вътрешните работи, утвърден със заповед № 8121з-348/25.07.2014 г. (обн. ДВ. бр. 67 от 12 Август 2014 г.);

· Вътрешни правила за организацията на документооборота в Министерството на вътрешните работи, утвърдени със заповед № 8121з-1013/08.08.2017 г. на министъра на вътрешните работи.
1.1. Начин на оценяване – писмената разработка се оценява в цели числа по петстепенна скала с най-ниска оценка 2 (две) и най-висока 6 (шест) и окончателна оценка, определена по реда на чл. 23, ал. 4 от Наредба № 8121з-406 от 14 април 2015 г.

1.2. ОПРЕДЕЛЯМ елиминаторен праг от получената окончателна оценка - 4,00 (четири).

1.3. Кандидати, които не са преминали елиминаторния праг при проверката на професионалните знания, отпадат от по-нататъшно участие в конкурса.
2. Структурирано интервю – съгласно Методика за провеждане и оценка на структурирано интервю (Приложение № 2 към чл. 17, ал. 6 от Наредба № 8121з-406/14.04.   2015 г. за условията и реда за провеждане на конкурс за преминаване в по-висока по вид длъжност на държавните служители в МВР).
2.1. Начин на оценяване – съгласно т. 3 от Методиката за провеждане и оценка на структурирано интервю.

2.2. Кандидати, които не са преминали елиминаторния праг на структурираното интервю, определен в т. 6 от Методиката за провеждане и оценка на структурирано интервю, отпадат от по-нататъшно участие в конкурса.

3. Крайна оценка – сбор от оценката на професионалните знания и оценката от структурираното интервю.

V. Конкурсната процедура да се проведе в срок до 2 (два) месеца от обявяването на конкурса.
VІ. ОПРЕДЕЛЯМ състав на конкурсната комисия, както следва:
…………………………………………………………………………………………………………………………………………………………………………………………………………
VІІ. Обжалване на конкурса – по реда на чл. 163а от ЗМВР.
VІІІ. Председателят на конкурсната комисия да създаде организация за провеждане и приключване в срок на конкурсната процедура.

ІХ. Заповедта да се публикува в електронната страница на дирекция „Човешки ресурси“ – МВР в интернет и интранет, и се изпрати на структурите по чл. 37 от Закона за МВР за сведение и изпълнение.
МИНИСТЪР: /П/
Иван Демерджиев

